b'\n_START_ARTICLE_\nDaniel Dennett\n_START_SECTION_\n\xc5\xbdivljenje\n_START_PARAGRAPH_\nDennettov o\xc4\x8de je delal kot diplomat in u\xc4\x8denjak islamske zgodovine, njegova mati pa kot urednica in profesorica. Leta 1963 je diplomiral iz filozofije na univerzi Harvard. Podiplomski \xc5\xa1tudij je opravljal na Univerzi v Oxfordu, kjer je \xc5\xa1tudiral pod Gilbertom Ryleom. Za\xc4\x8del se je zanimati za naravo zavesti in je napisal doktorsko disertacijo na to temo, ki jo je kasneje spremenil v svojo prvo knjigo, Vsebina in Zavest (1969). Leta 1965 je prejel doktorat iz filozofije, nakar se vrnili v ZDA za pou\xc4\x8devanje na Univerzi v Kaliforniji, Irvine. V letu 1971 se je preselil na Tufts univerzo v Medford, Massachusetts, kjer je postal univerzni profesor in direktor univerznega centra za kognitivno znanost leta 1985. V letu 2000 je bil imenovan za Austin B. Fletcher profesorja filozofije. Poleg svojega formalnega \xc5\xa1tudija filozofije, se je Dennett sam u\xc4\x8dil o umetni inteligenci, nevroznanosti in kognitivni psihologiji. Postal je prepri\xc4\x8dan, da bi lahko samo z znanjem o znanosti imel produktivno filozofsko debato o umu in re\xc5\xa1itvi  \xc2\xbbthe mind-body\xc2\xab\xc2\xa0problema (kako je du\xc5\xa1evno povezano s fizi\xc4\x8dnim). Njegov nekoliko nenavaden pristop, ki odra\xc5\xbea njegov skepticizem v tradicionalne metode filozofije, ga prika\xc5\xbeejo kot radikalca med svojimi sodelavci. Kljub temu je njegova interdisciplinarna strategija postala bolj raz\xc5\xa1irjena med filozofi, ko so raziskovalci odkrivali ve\xc4\x8d informacij o mo\xc5\xbeganskih organizmih. Leta 1985 je bil za svoje filozofske prispevke na podro\xc4\x8dju kognitivne znanosti imenovan za direktorja Centra za kognitivne \xc5\xa1tudije na Tufts leta 1985. V letu 1987 je bil izvoljen v Ameri\xc5\xa1ko akademijo umetnosti in znanosti. Od leta 1993 je Dennett sodeloval z ekipo na Tehnolo\xc5\xa1kem in\xc5\xa1titutu Massachusettsa, ki je posku\xc5\xa1ala zgraditi inteligentnega, morda celo zavestnega robota, imenovanega Cog. Prav tako je nadaljeval s pisanjem._NEWLINE_V svoji karieri je postal avtor \xc5\xa1tevilnih knjig, ki so opisovale njegove teorije o zavesti. Dve deli: Zavest razlo\xc5\xbeena (1991) in Darwinova nevarna ideja (1995), prou\xc4\x8dujeta kako je naravna selekcija vplivala na razvoj mo\xc5\xbeganov in \xc4\x8dlovekove zavesti. Dennett je nadaljeval s prou\xc4\x8devanjem teh dveh fenomenov z deli Vrste Umov (1996) in \xc2\xbbIntuition Pumps and Other Tools for Thinking\xc2\xab\xc2\xa0(2013), slednjo se je pojavilo iz filozofskega razreda novincev, ki ga je pou\xc4\x8deval. Dennett je strog ateist in ima vse oblike religije za napa\xc4\x8dne, je advokat ateisti\xc4\x8dnega pogleda na svet. Leta 1962 se je poro\xc4\x8dil z Susan Bell. \xc5\xbdivita v North Andover, Massachusetts in imata h\xc4\x8derko, sina in \xc5\xa1tiri vnuke. Dennett je navdu\xc5\xa1enec jadranja.'